EXTRACTO DO ACORDO POR RESOLUCIÓN PRESIDENCIAL, DE 12 DE FEBREIRO DE 2021, POLO QUE SE APROBAN AS BASES DA CONVOCATORIA DOS PREMIOS DEMO DAY CORRESPONDENTES AO PROGRAMA “DEPOEMPRENDE” 2020-2021. MODALIDADE DO PROXECTO: “DEPOEMPRENDE NA FP”
ADMINISTRACIÓN LOCAL — Provincial — Deputación Provincial (Subvencións e axudas, 18/02/2021)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/549203) Esta convocatoria está dirixida aos centros educativos de formación profesional da provincia de Pontevedra adheridos ao proxecto “DepoEmprende na FP” 2020-2021 (BOPPO, núm.118, de 22 de xuño de 2020): 1. CIFP Manuel Antonio 2. CPR Daniel Castelao 3. CPR San Miguel 4. IES Johan Carballeira 5. CIFP Carlos Oroza 6. IES Plurilingüe Terra de Turonio Estas bases teñen por obxecto regular a convocatoria dos Premios Demo Day que se desenvolve no marco do programa “Depoemprende” 2020-2021, na modalidade “Depoemprende na FP”. Cada un dos centros educativos participantes poderá presentar como máximo dous proxectos de entre os desenvoltos no marco do proxecto “DepoEmprende na FP” 2020-2021; corresponderalle exclusivamente ao centro educativo a selección destes, tomando como referencia para esta selección os criterios de valoración establecidos na base sexta. No caso de que un centro educativo participe no proxecto “DepoEmprende na FP” cos ciclos formativos de grao medio (GM) e grao superior (GS) simultaneamente, poderá seleccionar como máximo dous proxectos de grao medio, dous de grao superior ou un de cada grao; nesta circunstancia deberase valorar positivamente que o alumnado de ambos os graos teña a oportunidade de participar nos premios. Segundo o disposto no Decreto 114/2010, de 1 de xullo, polo que se establece a ordenación xeral da formación profesional do sistema educativo de Galicia e debido a que os centros participantes de FP pertencen a diferentes familias profesionais, haberá dúas categorías de proxectos, e diferenciarase o alumnado que pertenza a grao medio ou ao superior. Para que poidan concorrer as dúas categorías (GM e GS), establécese un número mínimo de tres proxectos para a categoría de grao medio. Deste xeito, no caso de que nesta categoría non se alcance o número mínimo de tres proxectos inscritos, fixarase unha única categoría, na cal concursarán todos os proxectos por igual e cos mesmos criterios de valoración. Mil novecentos euros (1.900,00 €). O prazo de presentación de solicitudes será de quince (15) días hábiles, contados a partir do día seguinte ao da publicación destas bases no Boletín Oficial da Provincia de Pontevedra (BOPPO). As candidaturas deberán facilitar no formulario a información requirida relacionada co proxecto, tal e como se indica a continuación: a. Nome do centro b. Nome do proxecto c. Número de persoas que participan e nomes e apelidos das alumnas e alumnos autores do proxecto d. Nome da persoa docente/titora do proxecto no centro educativo e. Denominación do ciclo formativo e da familia profesional, especificando se é un FP de grao medio ou superior Os centros educativos participantes no proxecto “DepoEmprende na FP” 2020-2021 deberán inscribirse nos Premios Demo Day obrigatoriamente por vía electrónica, a través do formulario normalizado dispoñible na Sede electrónica da Deputación de Pontevedra (https://sede.depo. gal), de acordo co establecido nos artigos 14.2 e 16 da Lei 39/2015, de 1 de outubro, do procedemento administrativo común das administracións públicas (LPACAP). Os criterios para a valoración establécense na base sexta da convocatoria e serán os seguintes: Os premios, dotados cun importe total de mil novecentos euros (1.900,00 €), distribuiranse do seguinte xeito: No caso de non alcanzarse o número mínimo de proxectos presentados na categoría de grao medio, que serán como mínimo tres de acordo coa base 3.4., establecerase unha única categoría con dous premios: Previsiblemente, os Premios Demo Day terán lugar de forma presencial na data e no lugar que estableza a Deputación de Pontevedra. A realización do acto presencial dos Premios Demo Day estará condicionada ás decisións que tomen as administracións competentes en relación coas medidas necesarias para a prevención da expansión da COVID-19, e organizarase de acordo coas restricións vixentes nese momento. Cada membro do xurado valorará os proxectos empresariais con anterioridade ao acto, e a parte correspondente á presentación, o propio día do acto dos Premios Demo Day. Os centros educativos premiados daranse a coñecer o mesmo día. Se non se poden desenvolver de forma presencial, os Premios Demo Day realizaranse telematicamente. Neste suposto, os centros educativos participantes deberán achegar as presentacións dos proxectos empresariais inscritos mediante materiais audiovisuais elaborados polo alumnado, que acompañará o resto da documentación na forma e no prazo establecidos na base décimo primeira. O Servizo de Promoción de Emprego e Desenvolvemento Local remitiralle toda a documentación relativa aos proxectos a cada membro do xurado xunto coa ficha de valoración (seguindo os criterios establecidos nestas bases). Pontevedra, 15/02/2021 A Presidenta, María del Carmen Silva Rego